ตอนนี้ท้องได้ 12 สัปดาห์ มีอาการเหนื่อยง่ายมาก พูดเยอะก็เหนื่อย ใจสั่น หนาวข้างใน มือเท้าเย็น เป็นอาการปกติของคนท้องไหมคะ? หรือควรรีบไปหาเพื่อตรวจเพิ่มเติมคะ
สวัสดีค่ะ อาการเหนื่อยง่าย พูดเยอะก็เหนื่อย ใจสั่น หนาวข้างใน มือเท้าเย็นยังไม่ใช่กลุ่มอาการที่จำเพาะเจาะจงต่อโรคใด และไม่ใช่อาการที่พบได้ปกติในระหว่างการตั้งครรภ์โดยอาการเหนื่อยง่ายมากขึ้น อาจจะสัมพันธ์กับการออกแรงมาก การมีโรคปอดเช่นหอบหืดทำให้หลอดลมตีบ มีโรคหัวใจเช่นหัวใจโต หัวใจวาย ไทรอยด์ทำงานมากผิดปกติ อาการใจสั่นอาจจะเจอในกลุ่มไทรอยด์ทำงานมากผิดปกติได้เช่นกันเบื้องต้นควรพักการออกแรงหนักๆไปก่อน มีอาการให้รีบนั่งพัก ไม่ซื้อยาหรืออาหารเสริมใดๆมาใช้เอง เพราะการได้ยาบางชนิดอาจกระตุ้นให้มีการทำงานของระบบอัตโนมัติมาก มีอาการใจสั่นได้ควรไปพบแพทย์ อาจเป็นสูตินรีแพทย์ที่ทำการฝากครรภ์อยู่ เพื่อตรวจให้ได้การวินิจฉัยที่แน่ชัดและตรวจดูความสมบูรณ์ของครรภ์ไปด้วย